Western Union
Western Union ir ASV finanšu pakalpojumu uzņēmums. Tā galvenais birojs atrodas Denverā, Kolorādo. Uzņēmums ir dibināts 1851. gadā. Western Union ir viens no līderiem starptautisko naudas pārskaitījumu jomā, kas darbojas vairāk nekā 200 valstīs. Līdz pakalpojuma pārtraukšanai 2006. gadā tas bija pazīstamākais ASV telegrammu nosūtītājs. Western Union akcijas tiek kotētas Ņujorkas fondu biržā (kods WU). Lielākie kapitāldaļu turētāji (2021. gada decembrī): Blackrock Inc. (15,43 %), Vanguard Group, Inc. (10,61 %), Capital Research Global Investors (5,64 %), FMR, LLC (4,77 %), Independent Franchise Partners, LLP (4,70 %), American Mutual Fund Inc. (4,06 %).